Someone Like You

רקע וכתיבה

השיר נכתב על ידי אדל וכותב השירים האמריקאי דן וילסון. השיר היה השיר האחרון שנכתב ל-21. אדל מתארת רבות כי השיר מרכז את כל הרגשות החיוביים שלה לגבי בן זוגה לשעבר בניגוד ל-Rolling in the Deep ו-Rumour Has It. בראיון עמה תארה שמהות השיר הייתה להסיר אבן מליבה אחרי השירים המתוארים להלן, שהציגו את בן זוגה לשעבר כאיש רע. היא הוסיפה כי הייתה סחוטה נפשית מהדרך בה הציגה אותו ושהשיר, מכיוון, שלמרות שנפגעה הוא היה הבנאדם החשוב ביותר בחייה. היא המשיכה לתאר כי כל רגשותיה החיוביים עליו והשנתיים ה"מאושרות בחייה" שבילו יחד התנקזו לשיר "Someone Like You".
אדל ציינה כי השיר נכתב על הגיטרה האקוסטית שלה, במהירות, בעקבות פרידתה מבן זוגה בן ה30, אחרי 18 חודשים שהיו יחד, אחרי פרידתה מהגבר שחשבה שאתו תתחתן. כמה חודשים אחרי פרידתם ציינה כי התארס למישהי אחרת. "הקשר בינינו היה כה עז, שחשבתי שנתחתן. אך הוא לא רצה בכך, אף פעם לא רצה. אחרי שגיליתי שרצה להתחתן עם מישהי אחרת, הרגשתי את ההרגשה הנוראה ביותר בחיי. אבל, אחרי שכתבתי את השיר, הרגשתי יותר טוב עם עצמי. זה גרם לי להרגיש חופשייה... לא חשבתי שהשיר יצליח כל כך. רציתי שיהיה צנוע יותר. לא רציתי שזה יהיה השיר שבגללו אתפרסם. לא אכתוב שיר כזה יותר בחיי. כתבתי את השיר בקצה מיטתי. הייתי מצוננת. חיכיתי שהאמבטיה תתמלא. כל זה קרה כמה רגעים אחרי שגיליתי שהתארס."
בעת כתיבת השיר הייתה אדל במאבקים נפשיים ורגשיים: "כשכתבתי את השיר הרגשתי אומללה ובודדה, תחושה שסתרה את 'Rolling in the Deep', שם ניסיתי לשדר מסר: 'אהיה בסדר גמור בלעדייך'. אני ממש יכולה לדמיין את עצמי בת 40, מחפשת אותו בכל מקום רק כדי לוודא שיש לו אישה יפה ואדיבה, ילדים משכילים וטובי לב, ושטוב לו. על זה בעצם מדבר השיר והמחשבה הזאת מפחידה אותי."

הקלטה והלחנת השיר

בעת הלחנתו והקלטתו של השיר האחרון לאלבומה עבדה אדל עם מוזיקאים מפורסמים רבים. לפני פגישתו של דן וילסון אדל כבר סיימה לכתוב את רוב שירה בעזרת הגיטרה האוקסטית שלה. כשנפגשו ניגשו לפסנתר וישבו לצידו כמעט יום שלם וכתבו לצידו מנגינות ומילים לשיר. וילסון ציין שכאשר כתבו את השיר רצו לשמור זאת בסוד. הוא הוסיף: "לא ניסינו להפוך את הפרשה לכל כך סגורה כך שאף אחד לא יוכל לדעת עליה, רק ניסינו להפוך את הסוגיה לפרטית ככל האפשר. אולי לאדל לא היה אף פעם רעיון לירי ברור או מלודיה ברורה, אבל היא תמיד ידעה מה היא רצתה לומר. בהחלט הייתה לה תוכנית טובה."
אחרי סיום כתיבת השיר והלחנת מלודיה הלכו השניים להקליט את השיר המוכן באולפני הרמוניה במערב הוליווד, קליפורניה. טום ראלמהירס ודן פרי סיימו לעבד את השיר עם סיום הקלטתו. סיום עיבוד השיר והמאסטרינג בוצעו על ידי טום קווין.
על פי תווי השיר שפורסמו באתר "Music Notes", ניתן להסיק כי מלודיית השיר איטית עם 67, שהשיר נכתב בזמן משותף ומגיע למפתח הגבוה. במשך השיר קולה של אדל תחום בין התווים F#3 ו-E#5.
השיר הוא בעצם ההפך הגמור באופן הלירי והמלודי של Rolling in the Deep. אדל מספרת על תום מערכת היחסים שלה כבלדה איטית, שמסתמנת בזיווג הקול העדין של אדל באותו ביצוע עם קול הפסנתר. "Nevermind, I'll find someone like you/I wish nothing but the best for you, too/Don't forget me, I beg/I'll remember you said/Sometimes it lasts in love, but sometimes it hurts instead (עברית: "לא משנה מה יקרה, אמצא מישהו כמוך\ אני מייחלת לך את הטוב ביותר\ אל תשכח אותי, אני מתחננת, אזכור תמיד את האמרה שלך: 'לפעמים אהבה נמשכת עד אין סוף, אך לפעמים כואבת היא.'"). שון פנסי מעיתון המוזיקה וילג' וייס השיר רב גוני ודיוק רב נמצא בין כל אוקטבה. המשיך ותיאר כי בכל פזמון היא "נופלת ומתאספת מחדש" ושבכל השיר דיוק רב בין קול נמוך לקול גבוה. המבקרים הסכימו פה אחד עם דבריו והמשיכו לשבח את הביצוע לאלבום 21. ג'וני מורפי מתאר את השיר כ"הדרך של אדל לתאר את עצמה כאוהבת דחויה, שמופיעה מול בית בן זוגה לשעבר שרק לפני זמן מה הסתגל לביתו וחייו החדשים, מתחננת להזדמנות שנייה". המבקרים לא חדלו לבקר אותה, וגם אמיר יעקוב מ"התרבות הנשמה" סיפר על השיר: "דיבור על אהבה אבודה, השיר נוגע בי מאד, ביצועיים קוליים כה עילאיים שגורמים לעלילה להפוך כה מוחשית. השיר לוקח את אווירת הסיפור ושם אותה במקום אמין בצורה מדהימה". אדמס קמרון מ"סאן הרלד" ציין כי השיר "דוקר אותך בעמוד השדרה עם בלדה דלילה ומדויקת".
באופן פיוטי מדבר השיר על סוף מערכת היחסים האמיתית של אדל, ועימותה מול נישואיו עם מאהבתו החדשה. בתחילת השיר שרה אדל את השורות: "I heard that you're settled down/That you found a girl and you're married now. I heard that your dreams came true/Guess she gave you things I couldn't give to you" (עברית: שמעתי שהתיישבת, שמצאת בחורה ושאתם עכשיו נשואים. שמעתי שחלומותיך התגשמו, אני מניחה שהיא נתנה לך דברים שלא יכולתי לתת לך) בקול חרישי, בליווי מנגינת פסנתר פשוטה בלבד. בניסיון להתאושש מהתבוסה, המצוקה וכאב הלב, "Never mind, I'll find someone like you. I wish nothing but the best for you, too/Don't forget me, I begged, I remember you said/Sometimes it lasts in love but sometimes it hurts instead." (עברית: לא משנה מה, אמצא משהו כמוך. אני מייחלת את הטוב ביותר בשבילך. אל תשכח אותי, התחננתי, אני זוכרת שאמרת, כי לפעמים האהבה מחזיקה, אך לפעמים היא כואבת). ג'ר פיירל מפופ מטרס ציין כי: "נושא השיר הוא פנייה נפשית של אדל אל אהובה לשעבר, וגילויה שמצא כבר אושר במקום אחר הוא נושא מוכר, אך הצבעים שבהם היא צובעת אותו במנגינה, במילים ובקליפ נותנות לנושא המוכר תכלית ומהות חדשה לגמרי."

אזכורים בתרבות הפופולרית

ההרכב הקומי אנדרדוס הזכיר כבדרך אגב את השיר בסרטון שהעלה ל-YouTube.